**Skákmaður HSÞ: Tómas Veigar Sigurðarson**

Tómas Veigar náði frábærum árangri á reitunum 64 á árinu. Hann vann sigur á öllum skákmótum sem haldin voru í héraði fyrir utan eitt. Tómas tapaði aðeins einni skák og gerði tvö jafntefli í öllum þeim skákmótum sem hann tók þátt í. Allar aðrar skákir vann Tómas.

Tómas Veigar varð skákmeistari Hugins þegar hann vann sigur á Skákþinginu í apríl. Tómas fékk 4,5 vinninga af 5 mögulegum. Tómas vann einnig sigur á Framsýnarmótinu með sama vinningafjölda. Tómas varð Héraðsmeistari HSÞ í skák með fulli húsi og einnig vann hann sigur á 10 mín mótinu sl haust með fullu húsi. Tómas vann svo öruggan sigur á Hraðaskákmóti Hugins í desember með 8 vinningum af 8 mögulegum.

Eina mótið sem Tómas vann ekki sigur á var Janúarmótið, en þar varð hann í 3. Sæti.

Tómas er því verðugur sem skákmaður HSÞ 2017